ग्रे रंग और बारिश के मौसम से 4 साल के एडवर्ड को हमेशा से ही डर लगता था। उसके बाद उसे गले के दर्द की शिकायत होने लगी। पूछने पर उसने बताया कि गले में उसे जहां गोली लगी थी, उस जगह दर्द हो रहा है। उसने ये भी बताया कि ये गोली उसे पहले विश्व युद्ध के समय लगी थी। उसके माता-पिता उसे डॉक्टर के पास ले गए जिन्हें एडवर्ड के गले के दर्द का कोई कारण नहीं पता चला। उन्होंने एहतियात के लिए उसके टॉन्सिल्स निकाल दिए, लेकिन दर्द फिर भी कम नहीं हुआ। आख़िरकार जब एडवर्ड ने अपने परिवार से पिछले जन्म की कहानियां शेयर करना शुरू किया तब उसके गले का दर्द अपने आप ख़त्म हो गया। डॉक्टरों को आज तक उस दर्द का कारण नहीं समझ आया है।